SENTENZA TAT-TRIBUNAL GĦAS-SERVIZZ PUBBLIKU
TAL-UNJONI EWROPEA
(It-Tielet Awla)
21 ta’ Mejju 2014
Kawża F‑46/13
Victor Navarro
vs
Il‑Kummissjoni Ewropea
“Servizz pubbliku — Membru tal-persunal bil-kuntratt — Reklutaġġ — Sejħa għal espressjoni ta’ interess EPSO/CAST/02/2010 — Kundizzjonijiet ta’ reklutaġġ — Kwalifiki minimi mitluba għar-reklutaġġ — Esperjenza professjonali xierqa — Ċaħda tat-talba għar-reklutaġġ — Proċedura fil-kontumaċja”
Suġġett:      Rikors, ippreżentat skont l-Artikolu 270 TFUE, applikabbli għat-Trattat KEEA bis-saħħa tal-Artikolu 106a tiegħu, li bih M. Navarro jitlob l-annullament tad-deċiżjoni tal-Kummissjoni Ewropea, tal-4 ta’ Ottubru 2012, li tiċħad it-talba għar-reklutaġġ tiegħu bħala membru tal-persunal bil-kuntratt tal-grupp ta’ funzjonijiet II, kif ukoll il-kumpens għad-dannu mġarrab.
Deċiżjoni:      Ir-rikors huwa miċħud. Kull parti għandha tbati l-ispejjeż tagħha.
Sommarju
Rikorsi tal-uffiċjali — Evalwazzjoni tal-legalità tal-att ikkontestat abbażi tal-punti ta’ fatt u ta’ dritt li jeżistu fil-mument tal-adozzjoni tiegħu
(Regolamenti tal-Persunal, Artikolu 91)
Il-legalità ta’ att tiġi evalwata abbażi tal-punti ta’ fatt u ta’ dritt li jeżistu fil-mument tal-adozzjoni tiegħu.
(ara l-punt 29)
Referenza:
Il-Qorti tal-Prim’Istanza: 11 ta’ Lulju 2007, Centeno Mediavilla et vs Il‑Kummissjoni, T‑58/05, punt 151
It-Tribunal għas-Servizz Pubbliku: 29 ta’ Settembru 2011, Mische vs Il‑Kummissjoni, F‑70/05, punt 70